Foto: Sputnik O‘zbekiston prezidenti Shavkat Mirziyoyev 29 iyun kuni Mirzo Ulug‘bek tumaniga tashrifi davomida 8-sonli shahar ichki ishlar bo‘limida ham bo‘lib, xodimlar bilan suhbatlashdi va ish faoliyati bilan tanishdi. Bu yerda avtomobillarning davlat raqamlarini avtomat ravishda tanish va qoidabuzarliklarni qayd etish uchun «Avtokon» uskunasi taqdimoti o‘tkazildi. Mazkur uskuna yo‘l harakati xavfsizligi inspektori mashinasiga o‘rnatiladi va oqimdagi avtomobillarni orqa raqamlar orqali «tanishga» imkon beradi. Prezident ushbu qurilmani yanada takomillashtirish yuzasidan ko‘rsatmalar berdi.